cyanic-selkie/wikianc huggingface dataset:
এ কে এম আতিকুল ইসলাম
জন্ম ও শিক্ষাজীবন
এ কে এম আতিকুল ইসলামের পৈতৃক বাড়ি কুমিল্লা জেলার মুরাদনগর উপজেলার উত্তর নোয়াগাঁও গ্রামে। তার বাবার নাম এ কে এম সিরাজুল ইসলাম এবং মায়ের নাম নসিবা খাতুন। তার স্ত্রীর নাম মারুফা ইসলাম। তাদের দুই ছেলে এক মেয়ে।
কর্মজীবন
১৯৭১ সালে শিক্ষার্থী ছিলেন এ কে এম আতিকুল ইসলাম। মুক্তিযুদ্ধ শুরু হলে ভারতে যান। প্রশিক্ষণ নিয়ে ৪ নম্বর সেক্টরের বড়পুঞ্জি ও জালালপুর সাব-সেক্টর এলাকায় যুদ্ধ করেন।
সমাজনির্ধারিত মান
সমাজনির্ধারিত মান (Social norm) বলতে কোনও সামাজিক দলের মধ্যে গ্রহণযোগ্য আচরণের প্রত্যাশিত আদর্শ রূপকে বোঝায়, যা ঐ দলের সবাই বিশ্বাস করে থাকেন। সমাজনির্ধারিত মানগুলি কোনও সমাজের সদস্যদের আচরণ নিয়ন্ত্রণকারী অনানুষ্ঠানিক সমঝোতা হতে পারে, কিংবা এগুলিকে আনুষ্ঠানিক নিয়ম ও আইনের মাধ্যমে বিধিবদ্ধ করা হতে পারে। যেকোনও সামাজিক প্রতিষ্ঠান একাধিক সমাজনির্ধারিত মান দ্বারা গঠিত হয়ে থাকে। সমাজনির্ধারিত মানগুলি হল আচরণ সম্পর্কিত সামাজিক বিশ্বাস, সবাই যার অংশীদার; সুতরাং এটি ধারণা, মনোভঙ্গি ও মূল্যবোধ অপেক্ষা ভিন্ন, কেননা শেষোক্তগুলি ব্যক্তিগতভাবে ধারণ করা সম্ভব, এবং এগুলি সবসময় আচরণ সম্পর্কে প্রযোজ্য হয় না। সমাজনির্ধারিত মানগুলি প্রসঙ্গ, সামাজিক দল ও ঐতিহাসিক পারিপার্শ্বিকতার উপরে নির্ভরশীল।
বিশেষজ্ঞরা সমাজনির্ধারিত মানকে তিনটি শ্রেণীতে ভাগ করেন। এগুলি হল নিয়ন্ত্রণমূলক সমাজনির্ধারিত মান (যা আচরণের সীমা নির্ধারণ করে), গঠনমূলক সমাজনির্ধারিত মান (যা আগ্রহকে রূপদান করে) এবং নির্দেশমূলক সমাজনির্ধারিত মান (যা সমাজের সদস্যদের কী করা উচিত, তার নির্দেশনা প্রদান করে)। সমাজনির্ধারিত মানের প্রভাব যথোপযুক্ততার যুক্তিবিজ্ঞান এবং পরিণামের যুক্তিবিজ্ঞান দ্বারা নির্ধারণ করা যায়। প্রথমোক্তটি বলে যে সমাজের সদস্যরা সমাজনির্ধারিত মান অনুসরণ করেন এই কারণে যে এটি সামাজিকভাবে যথোপযুক্ত। অন্যদিকে শেষোক্তটি বলে যে সমাজের সদস্যরা লাভ-খরচ গণনা করে সমাজনির্ধারিত মান অনুসরণ করেন।
সমাজনির্ধারিত মানসমূহের জীবনচক্র থাকে, যার তিনটি ধাপ চিহ্নিত করা হয়েছে। প্রথম ধাপটি হল সমাজনির্ধারিত মানের উদ্ভব - সমাজনির্ধারিত মানের উদ্যোক্তা-প্রতিষ্ঠাতারা কিছু কিছু আচরণ যে যথোপযুক্ত ও কাম্য, সে ব্যাপারে সমাজের বাকি সদস্যদের রাজি করানোর চেষ্টা চালান। দ্বিতীয় ধাপটি হল সমাজনির্ধারিত মানের প্রপাত - যখন কোনও সমাজনির্ধারিত মান ব্যাপকভাবে গৃহীত হয়। তৃতীয় ধাপটি হল সমাজনির্ধারিত মানের অন্তঃস্থকরণ - যখন কোনও সমাজনির্ধারিত মান এক ধরনের "অবধারিত সত্য" ধরনের বৈশিষ্ট্য অর্জন করে। সমাজনির্ধারিত মানগুলির বিভিন্ন মাত্রায় বলিষ্ঠ হয়ে থাকে: কিছু কিছু সমাজনির্ধারিত মান প্রায়শই লঙ্ঘন করা হয়, আবার অন্য কিছু কিছু সমাজনির্ধারিত মান এতই গভীরে অন্তঃস্থকৃত হয়ে থাকে যে এগুলির লঙ্ঘনের ঘটনা বিরল। কোনও সামাজিক দলের ভেতরে আচরণের বিন্যাসের মধ্যে এবং দলগত অধিবাচনে সমাজনির্ধারিত মানসমূহের অস্তিত্বের প্রমাণ পাওয়া যেতে পারে
বেগম জান (দ্ব্যর্থতা নিরসন)
বেগম জান শিরোনামে নিম্নের বিষয় সমূহ নির্দেশিত হতে পারে-
বেদারউদ্দিন আহমদ
বেদারউদ্দিন আহমদ (১৫ মার্চ, ১৯২৭ - ১৩ জানুয়ারি, ১৯৯৮) ছিলেন একজন বাঙালি সঙ্গীতশিল্পী এবং সঙ্গীত বিষয়ক অধ্যাপক। তিনি বুলবুল ললিতকলা একাডেমির অন্যতম প্রতিষ্ঠাতা। সঙ্গীতে অবদানের জন্য তিনি ১৯৭৪ সালে বাংলা একাডেমি পুরস্কার লাভ করেন এবং ১৯৮০ সালে বাংলাদেশ সরকার তাকে দেশের সর্বোচ্চ বেসামরিক সম্মান একুশে পদকে ভূষিত করে।
প্রারম্ভিক জীবন
বেদারউদ্দিন ১৯২৭ সালের ১৫ মার্চ তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) বগুড়া জেলার শেরপুর উপজেলায় জন্মগ্রহণ করেন। তার পিতা মোহাম্মদ মহিরউদ্দিন এবং মাতা নেকজাহান বেগম। বেদারউদ্দিনের হারমোনিয়াম বাজানোর হাতেখড়ি হয় গৌরচন্দ্র ঘোষের কাছে। পরবর্তীতে তিনি সঙ্গীতে আগ্রহী হন এবং সঙ্গীতচর্চা শুরু করেন। ১৯৪০ সালে তিনি উত্তরবঙ্গ সঙ্গীত প্রতিযোগিতায় ছোটদের মধ্যে প্রথম হন।
কর্মজীবন
বেদারউদ্দিন ১৯৪২ সালে সং পাবলিসিটি বিভাগে চাকরিতে যোগদান করেন। কলাম্বিয়া ও এইচএমভি গ্রামোফোন কোম্পানি থেকে তার গাওয়া গানের রেকর্ড বের হলে তিনি সঙ্গীতশিল্পী হিসেবে খ্যাতি লাভ করেন। কলকাতা বেতার কেন্দ্র থেকে তিনি নিয়মিত সঙ্গীত পরিবেশন করতেন। ১৯৪৭ সালে দেশবিভাগের পর তিনি ঢাকা এসে ঢাকা বেতার কেন্দ্রে শিল্পী হিসেবে যোগ দেন এবং নিয়মিত সঙ্গীত পরিবেশন করেন। ১৯৫৫ সালে বুলবুল ললিতকলা একাডেমি প্রতিষ্ঠিত হয়। বেদারউদ্দিন ছিলেন এই একাডেমি প্রতিষ্ঠার অন্যতম উদ্যোক্তা। তিনি দীর্ঘদিন এই প্রতিষ্ঠানের অধ্যক্ষের দায়িত্ব পালন করেন।
মৃত্যু
বেদারউদ্দিন ১৯৯৮ সালের ১৩ জানুয়ারি হৃদরোগে আক্রান্ত হয়ে ঢাকার সোহরাওয়ার্দী হাসপাতালে মৃত্যুবরণ করেন। ঢাকার মোহাম্মদপুরের ইকবাল রোড মসজিদে যোহরের পর এবং বাইতুল মোকাররম মসজিদে আসরের পর তার জানাজা অনুষ্ঠিত হয়। তাকে মিরপুর শহীদ বুদ্ধিজীবী কবরস্থানে সমাহিত করা হয়।
মাসুজিরো নিশিদা
মাসুজিরো নিশিদা (西田 満寿次郎, Masujiro Nishida) একজন জাপানি সাবেক পেশাদার ফুটবল খেলোয়াড় এবং ম্যানেজার ছিলেন। মাসুজিরো তার খেলোয়াড়ি জীবনের অধিকাংশ সময় ওসাকার হয়ে গোলরক্ষক হিসেবে খেলেছিলেন।
জাপানি ফুটবল ক্লাব মেইসেই কমার্শিয়ালের যুব পর্যায়ের হয়ে খেলার মাধ্যমে মাসুজিরো ফুটবল জগতে প্রবেশ করেছিলেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছিলেন। অতঃপর ওসাকার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন এবং এই ক্লাবের হয়েই তিনি অবসর গ্রহণ করেছিলেন। খেলোয়াড়ি জীবনের ইতি টানার পর ১৯২৩ সালে, মাসুজিরো জাপান জাতীয় দলের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেছিলেন। জাপান জাতীয় দলের হয়ে মাত্র এক বছর ম্যানেজারের দায়িত্ব পালন করেছিলেন।
টিম হান্ট
স্যার রিচার্ড টিমোথি হান্ট, (জন্ম ১৯ ফেব্রুয়ারি ১৯৪৩) একজন ব্রিটিশ প্রাণরসায়ন ও অণুপ্রাণবিজ্ঞান শরীরতত্ত্ববিদ। ২০০১ সালে কোষ বিভাজন নিয়ন্ত্রক প্রোটিন অণু আবিষ্কারের জন্য পল নার্স ও লেল্যান্ড এইচ. হার্টওয়েলের সাথে যৌথভাবে তিনি চিকিৎসাবিজ্ঞানে নোবেল পুরস্কার পান। ১৯৮০-এর দশকের শুরুর দিকে সামুদ্রিক অর্চিনের ডিম সম্পর্কে পড়ার সময় হান্ট সাইক্লিন নামের একধরনের প্রোটিন আবিষ্কার করেন, যা চক্রাকারে একীভূত হয় এবং কোষ বিভাজন চক্রে বিচ্ছিন্ন হয়ে যায়।
প্রারম্ভিক জীবন ও শিক্ষা
হান্ট ১৯৪৩ সালের ১৯-শে ফেব্রুয়ারি চেশায়ারের নেস্টনে লিভারপুলের প্রাচীন-লিপি শাস্ত্রের শিক্ষক রিচার্ড উইলিয়াম ও কাঠ ব্যবসায়ীর মেয়ে কিট রোল্যান্ডের ঘরে জন্মগ্রহণ করেন। মা-বাবা দুজনেরই মৃত্যুর পর, হান্ট জানতে পারেন তার বাবা বুশ হাউজে কাজ করতেন, তারপর কাজ করেছেন বিবিসি ওয়ার্ল্ড সার্ভিস রেডিওর হেডকোয়ার্টারে ও সম্ভবত ইন্টেলিজেন্সে, কিন্তু নিশ্চিত করে জানা যায়নি তিনি আসলে কী করতেন। ১৯৪৫ এ তার বাবা রিচার্ড বডলিয়েন লাইব্রেরিতে পশ্চিমা পান্ডুলিপিগুলোর রক্ষক হিসেবেও ছিলেন, এবং তখনই তার পরিবার অক্সফোর্ডে স্থানান্তরিত হয়। আট বছর বয়সে হান্ট ড্রাগন স্কুল-এ ভর্তির সুযোগ পান। সেখানেই তিনি জার্মান শিক্ষক জার্ড সোমারহফ এর সংস্পর্শে জীববিজ্ঞানে আগ্রহী হয়ে ওঠেন। চৌদ্দ বছর বয়সে তিনি ম্যাগডালেন কলেজ স্কুল, অক্সফোর্ডে ভর্তি হন, যেখানে বর্তমানে বিজ্ঞানের পুরস্কারসমূহ তারই নামানুসারে প্রদান করা হয়। সেখানে তিনি প্রাণিবিজ্ঞান ও রসায়ন অধ্যয়ন করেন এবং বিজ্ঞানে আরো বেশি আগ্রহী হয়ে ওঠেন।
১৯৬১ সালে ক্যামব্রিজ ক্লেয়ার কলেজে হান্ট প্রকৃতি বিজ্ঞান পড়ার সুযোগ পান। ১৯৬৪ সালে পড়ালেখা শেষ করেই তিনি অ্যাশের করনারের অধীনে বিশ্ববিদ্যালয়ের প্রাণরসায়ন বিভাগে কাজ শুরু করেন। সেখানে তিনি টনি হান্টার, লুইস রিচার্ডের মতো বিজ্ঞানীদের সাথে কাজ করার সুযোগ পান। ১৯৬৫-তে ভারনন ইংরাম এক বক্তব্য তাকে হিমোগ্লোবিন সংশ্লেষণে আগ্রহী করে তোলে। এ বিষয়ে ১৯৬৬-র এক গ্রিক সম্মেলনে তিনি হেমাটোলজিস্ট ও জিনবিশেষজ্ঞ আরভিং লন্ডনকে সে বছরের জুলাই থেকে অক্টোবর পর্যন্ত, নিউইয়র্কের আলবার্ট আইনস্টাইন কলেজ অফ মেডিসিনে আরভিংয়ের ল্যাবরেটরিতে কাজ করার অনুমতি দিতে রাজি করাতে সক্ষম হন। তার পিএইচডি তত্ত্বাবধায়ক ছিলেন অ্যাশের করনার। পিএইচডির মূল বিষয়বস্তু ছিলো অক্ষত খরগোশ রেটিকুলোসাইটের (অসম্পূর্ণ লোহিত রক্তকণিকা) হিমোগ্লোবিন সংশ্লেষণ। ১৯৬৮ সালে তিনি এর জন্য পুরস্কৃতও হন।
প্রারম্ভিক কর্মজীবন
পিএইচডি শেষে হান্ট, ইরভিং লন্ডন, নেকার্ণা কসোয়ের ও তার স্বামী এডওয়ার্ড কসোয়ের এবং এলি এরেনফেল্ডের সাথে কাজ করার জন্য নিউইয়র্কে চলে আসেন। সেখানে তারা আবিষ্কার করেন রেটিকুলোসাইটের প্রোটিন সংশ্লেষণে স্বল্প পরিমাণ গ্লুটাথিওন নিরোধকের কাজ করে এবং সেই স্বল্প পরিমাণের আরএনএ সামগ্রিকভাবে সংশ্লেষণকে বন্ধ করে দেয়। ক্যামব্রিজে ফেরার পর তিনি আবার টনি হান্টার ও রিচার্ড জ্যাকসনের সাথে কাজ করতে শুরু করেন, যারা হিমোগ্লোবিন সংশ্লেষণ শুরু হতে ব্যবহৃত আরএনএ সূত্র আবিষ্কার করেন। ৩-৪ বছর পর এই দল অন্তত আরো দুটি নিরোধক আবিষ্কার করে।
সারা গ্রীষ্ম তিনি নিয়মিতভাবে ম্যাসাচুসেট্‌সের উডস হোলের মেরিন বায়োলজিক্যাল ল্যাবরেটরিতে কাজ করতেন। এটি বিজ্ঞানীদের মাঝে অ্যাাডভান্সড সামার কোর্সের জন্য বিখ্যাত ছিলো এবং বিশেষ করে তাদের মাঝে যারা মাইটোসিস নিয়ে আগ্রহী। এই জায়গাটিতে সামুদ্রিক অর্চিন ও সার্ফ ক্লামের(এক ধরনের শামুক) সরবরাহ ছিলো যথেষ্ট। এগুলোই সেই ইনভার্টিব্রেট যেগুলো বিশেষভাবে এমব্রায়োজেনেসিসের প্রোটিন সংশ্লেষণের গবেষণায় অত্যন্ত উপকারি কেননা এমব্রায়োগুলো সহজাতভাবেই শোধিত সামুদ্রিক জলের প্রভাবেই উৎপন্ন ও এমব্রায়ো কোষোগুলোর স্বচ্ছতাও মাইক্রোস্কোপিক পর্যবেক্ষণের উপযোগী।
সাইক্লিন আবিষ্কার
১৯৮২-র গ্রীষ্মে, উডস হোলে সামুদ্রিক অর্চিনের ডিম (Arbacia punctulata) কে অঙ্গাণু হিসেবে ব্যবহার করে তিনি সাইক্লিন অণু আবিষ্কার করেন। হান্ট সাইকেল চালানোই বেশ উৎসাহী ছিলেন এবং তিনি এই প্রোটিনের ভিতর স্তরে স্তরে এমন সাইক্লিক বা চাক্রিক পরিবর্তন লক্ষ্য করে এর নাম সাইক্লিন রাখেন।
সাইক্লিন হলো এমন এক ধরনের প্রোটিন যেগুলো কোষ বিভাজন চক্রে মুখ্যভূমিকা পালন করে। হান্ট খোঁজে পান, সাইক্লিনগুলো সংশ্লেষিত হতে শুরু করে যখন ডিমগুলো পরিস্ফুটিত হয়, এবং ইন্টারফেজ দশায় এর অবস্থান বৃদ্ধি করতে থাকে, যতক্ষণ না মাইটোসিস বিভাজনে খুব দ্রুতই এটি পড়ে না যায়। তিনি আরো দেখতে পান, সাইক্লিন ভার্টিব্রেট কোষগুলোতেও উপস্থিত থাকে এবং সেখানেও এটি কোষচক্রকে প্রভাবিত করে। তিনি এবং অন্যরা পর্যায়ক্রমে দেখিয়েছেন যে সাইক্লিন একগুচ্ছ প্রোটিন কাইনেসিসকে আবদ্ধ করে ও চালু করে দেয়, যাকে বর্তমানে সাইক্লিন নির্ভর কাইনেসিস বলা হয়, পল নার্সের আবিষ্কৃত একটি গূরুত্বপূর্ণ কোষচক্র প্রভাবক হিসেবে এটি পরিচিত। এই কোষ বিভাজনের সাইক্লিন মেকানিজম সকল সজীব অঙ্গাণুর (ব্যাকটেরিয়া ছাড়া) জন্য এটি একটি অপরিহার্য প্রক্রিয়া। একারণেই এই সাধারণ অঙ্গাণুসমূহে প্রক্রিয়া নিয়ে গবেষণা মানবশরীরে টিউমার বৃদ্ধির কারণ অনুসন্ধানে নানা দিক উন্মোচন করেছে।
বিজ্ঞান জনপ্রিয়করণ ও অবসর
বিজ্ঞানে অবদানের ক্ষেত্রে, হান্ট সারাজীবনভর বিজ্ঞান গবেষণার একজন অনুরাগী। ২০০১ এ নোবেল পাওয়ার পর, তিনি বিশ্বভ্রমণ এবং জনপ্রিয় ও দক্ষ শ্রোতাদের সাথে কথা বলায় বেশি সময় ব্যয় করেছেন। এই আলোচনাগুলোতে তিনি অনুসন্ধানের ক্ষেত্রে তার বৈশিষ্টপূর্ণ দৃষ্টিভঙ্গী তুলে ধরেছেন, যেগুলো কাজে আনন্দ ও ভাগ্যবান অনুভব করার প্রতি বেশি গূরুত্বারোপ করে। তিনি এটিও বিশ্বাস করেন যে, বিজ্ঞান তখনই বেশি উপকৃত হয় যখন ক্ষমতা তুলে দেয়া হয় তরুণদের হাতে।
২০১৭ সালে দিকে হান্ট আবার লেকচার দিতে শুরু করেন। জুনে তিনি নোবেল প্রাইজে অনুপ্রেরণার উদ্যোগ নিয়ে জার্মানিতে যান। অক্টোবরে, টকিও ইন্সটিটিউট অফ টেকনোলজিতে তিনি দ্বিতীয় মলিকিউলার ফ্রন্টিয়ার সিম্পোজিয়াম উপস্থাপন করেন। ডিসেম্বরে তিনি নেপলসে অ্যান্টন দর্ন জুলজিক্যাল স্টেশনের গবেষণা বছরের উদ্বোধনী ভাষণ প্রদান করেন। ২০১৯ এর মার্চে, তিনি টোকিওর চতুর্থ নোবেল পুরস্কার কথোপকথোনে অংশ নেন।
পুরস্কার ও সম্মাননা
হান্ট ১৯৭৮ সালে ইউরোপিয়ান মলিকিউলার বায়োলজি অর্গানাইজেশনের একজন সদস্য নির্বাচিত হন। তিনি সদস্য থেকেছেন সংগঠনটির ফেলোশিপ কমিটির ১৯৯০-১৯৯৩ সালে, ২০০৮-২০০৯ এ মিটিং কমিটির এবং ২০০৪-২০০৯ এ এর দাপ্তরিক কাঠামো, দি কাউন্সিলের। তিনি ১৯৯১ সালে দি রয়েল সোসাইটির ফেলো নির্বাচিত হন। তার নির্বাচনি সার্টিফিকেট এরকমঃ
১৯৯৮-এ হান্ট যুক্তরাজ্যের অ্যাকাডেমি অব মেডিকেল সাইন্সেস এর ফেলো (FMedSci) এবং ১৯৯৯ সালে যুক্তরাষ্ট্রের "ফরেন অ্যাসোসিয়েট" নির্বাচিত হন।
২০০৩ সালে, হান্ট এডিনবার্গ রয়্যাল সাইন্স সোসাইটির সম্মানসূচক ফেলো (HonFRSE) নির্বাচিত হন। ২০০৬ সালে তিনি রয়েল সোসাইটির রয়েল মেডেল পান। প্রাকৃতিক বিজ্ঞানের উন্নয়নে গুরুত্বপূর্ণ অবদানের জন্য এটি প্রতিবছর দুইবার প্রদান করা হয়। তার ক্ষেত্রে, তার নিজের প্রধান আগ্রহের ঘরানা থেকে বেরিয়ে- কোষচক্র নিয়ন্ত্রণের মূল চাবিকাঠি, সাইক্লিন নির্ভর কাইনেসিসের মূল উপাদান প্রোটিন সাইক্লিন আবিষ্কারের মতো বিশেষ কাজের স্বীকৃতি স্বরূপ এটি প্রদান করা হয়।
ব্যক্তিগত জীবন
হান্ট ক্যামব্রিজ গ্রাজুয়েট ম্যারি কলিন্সের সাথে বিবাহ বন্ধনে আবদ্ধ হন। তাদের দুই মেয়ে আছে।
কলিন্স রোগপ্রতিরোধ বিদ্যার প্রফেসর। ২০১৬ এর গ্রীষ্মে তিনি নবনির্মিত অকিনাওয়া ইন্সটিটিউট অফ সাইন্স এন্ড টেকনোলজির গবেষণা পরিচালক নির্বাচিত হন, এবং তারা প্রায় ৫ বছরের জন্য জাপানে স্থানান্তরিত হন।
কুমিল্লা-১০
কুমিল্লা-১০ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫৮নং আসন।
সীমানা
কুমিল্লা-১০ আসনটি কুমিল্লা জেলার কুমিল্লা সদর দক্ষিণ উপজেলা, লালমাই উপজেলা ও নাঙ্গলকোট উপজেলা নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আ হ ম মোস্তফা কামাল বিনা প্রতিদ্বন্দ্বিতায় নির্বাচিত হন।
জঁ-জাক গোল্‌দমান
জঁ-জাক গোল্‌দমান (Jean-Jacques Goldman) একজন ফরাসি পপ সঙ্গীত গায়ক, রচয়িতা ও প্রযোজক। তিনি ১৯৫১ সালের ১১ই অক্টোবর ফ্রান্সের রাজধানী প্যারিস শহরের ১১নং ওয়ার্ডে জন্মগ্রহণ করেন।
গোল্দমান শিল্পীজীবনের শুরুতে বেশ কিছু সঙ্গীতদলের সদস্য ছিলেন। তবে ১৯৮০-র দশকে এসে তিনি একক সঙ্গীতশিল্পী হিসেবে আত্মপ্রকাশ করেন এবং ফ্রান্সের সবচেয়ে জনপ্রিয় গায়কদের একজনে পরিণত হন। এ সময় তার প্রকাশিত গানের মধ্যে ইল সুফিরা দাঁ সিন (Il suffira d'un signe, ১৯৮১), কঁ লা ম্যুজিক এ বন (Quand la musique est bonne, ১৯৮২) এবং জ্য ত্য দন (Je te donne, ১৯৮৫) উল্লেখযোগ্য। ১৯৯০-এর দশকের শুরুতে তিনি "ফ্রেদেরিক্‌স-গোলদমান-জোন্‌স" নামক ত্রয়ীর সদস্য ছিলেন। তারপরে ১৯৯৫ সালে আবার একক শিল্পীজীবনে ফেরত আসেন। সব মিলিয়ে গোল্‌দমান ৩ কোটিরও বেশি সঙ্গীত-সঙ্কলন বিক্রি করেছেন।
নিজের গান ছাড়াও গোল্দমান অন্য অনেক ফরাসিভাষী শিল্পীর জন্য গানের কথা ও সুর রচনা করে দিয়েছেন, যাদের মধ্যে খালিদ, সেলিন দিওঁ এবং জনি আলিদে-র নাম উল্লেখযোগ্য। এছাড়া তিনি চলচ্চিত্র ও টেলিভিশনের অনুষ্ঠানের জন্যও সঙ্গীত রচনা করেছেন।
১৯৮৮ সাল থেকে ফ্রান্সের জনমত জরিপ ইনস্টিটিউটের করা ষান্মাসিক জরিপগুলিতে জঁ-জাক গোল্‌দমান ফরাসিদের সবচেয়ে পছন্দের ব্যক্তিত্ব হিসেবে স্বীকৃতি পেয়েছেন ৭ বার; এক্ষেত্র তার অবস্থান চতুর্থ, জাক-ইভ কুস্তো, আবে পিয়ের ও ইয়ানিক নোয়া-র পরে এবং জিনেদিন জিদানের আগে।
মি. ইন্ডিয়া (১৯৮৭-এর চলচ্চিত্র)
'মি. ইন্ডিয়া' হলো ১৯৮৭ সালে মুক্তিপ্রাপ্ত হিন্দি ভাষার একটি সুপারহিরো চলচ্চিত্র যেটি পরিচালনা করেন শেখর কাপুর এবং প্রযোজনা করেন বনি কাপুর এবং সুরিন্দর কাপুর। এতে অভিনয় করেন অনিল কাপুর, শ্রীদেবী এবং অমরিশ পুরি। এটি সেলিম-জাভেদ জুটির লিখা সর্বশেষ চিত্রনাট্য এরপর তারা আলাদা হয়ে যায়। গল্পে দেখা যায় অরুন বার্মা (অনিল কাপুর) একজন গরিব বেহালাবাদক এবং কিছু এতিম বাচ্চার পালক। সে ঘড়ির মতো দেখতে একটি যন্ত্রের সন্ধান পায় যার মাধ্যমে সে অদৃশ্য হওয়ার ক্ষমতা অর্জন করে।
''মি. ইন্ডিয়া'' ২৫ মে ১৯৮৭ সালে মুক্তি পায়। এটি ব্যবসায়িক সাফল্য লাভ করে এবং ১৯৮৭ সালে ভারতের দ্বিতীয় সর্বোচ্চ ব্যবসাসফল চলচ্চিত্র হিসেবে ঘোষিত হয়। এটি inr  বাজেট এর বিপরীতে inr  আয় করে। এটি আধুনিক এবং সমসাময়িক সকল সমালোচকদের থেকে ইতিবাচক সাড়া অর্জন করে। যাদের বেশিরভাগই অনিল কাপুর এবং শ্রীদেবীর অভিনয়ের প্রশংসা করে।
''মি. ইন্ডিয়া'' হিন্দি সিনেমার জন্য একটি মাইলস্টোন স্বরূপ। এটি ভারতীয় সিনেমার প্রথম সুপারহিরো চলচ্চিত্র যা খুব কমই দেখা যায়। পরবর্তীতে এটি তামিল ভাষায় এন রাথাথিন রাথামে (১৯৮৯) এবং কন্নড় ভাষায় জয় কর্ণাটক (১৯৮৯) নামে পুনঃনির্মান হয়। এটির একটি ৩ডি সিকুয়েল ২০১১ সালে ঘোষণা করা হয়েছিল কিন্তু বন্ধ হয়ে যায়।
সারসংক্ষেপ
অরুন এতিম বাচ্চাদের নিয়ে থাকে যে গুন্ডাদের দ্বারা নির্যাতিত হতে থাকে৷ এদের মধ্যে একটি বাচ্চা মারা গেলে সে তার বাবার আবিষ্কার করা একটি ঘড়ির ব্যবহার করে লড়াই করার জন্য যা দ্বারা অদৃশ্য হওয়া যায়।
সঙ্গীত
টি সিরিজ এই চলচ্চিত্রের এলবাম টি ৩০ অক্টোবর ১৯৮৬ সালে মুক্তি দেয়। দ্য ইন্ডিয়ান এক্সপ্রেস এর প্রতিবেদনে বলা হয় ২৪ জুলাই ১৯৮৭ এর হিসেব অনুযায়ী ২.৫ মিলিয়ন ক্যাসেট বিক্রি করে ব্যবসায়িক সাফল্য লাভ করে। চলচ্চিত্রটির সবচেয়ে জনপ্রিয় গান হিসেবে বিবেচিত হয় "হাওয়া হাওয়াই" গানটি। এটি পরবর্তীতে তুমহারি সুলু (২০১৬) চলচ্চিত্রে পুনরায় ব্যবহার করা হয়।
ক্যাথলিক চার্চ
থাম্ব|243x243পিক্সেল|চার্ট্রেস ক্যাথেড্রাল, ১২২০ ক্যাথলিক গির্জা সদস্যসংখ্যা অনুযায়ী খ্রীষ্টধর্মের বৃহত্তম মণ্ডলী বা শাখা। ২০১৬ সালের হিসাব অনুযায়ী সারা বিশ্বে প্রায় ১৩০ কোটি লোক রোমান ক্যাথলিক গির্জা দীক্ষিত বলে পরিগণিত হন। রোমীয় ক্যাথলিক গির্জা "বিশ্বের প্রাচীনতম নিরবচ্ছিন্নভাবে অদ্যাবধি সচল আন্তর্জাতিক সংস্থা" হিসেবে পরিচিত। নাসরতীয় যীশু ও তাঁর বারোজন প্রেরিত কর্তৃক প্রবর্তিত প্রথম ও অবিভক্ত খ্রীষ্টান সম্প্রদায় থেকে শুরু করে নিরবচ্ছিন্ন প্রেরিতীয় উত্তরাধিকারের মাধ্যমে এই মণ্ডলী এখন পর্যন্ত টিকে আছে। মণ্ডলীটির সর্বোচ্চ নেতা হলেন রোমের বিশপ, যাঁকে পোপ উপাধি দেওয়া হয়। মণ্ডলীর কেন্দ্রীয় প্রশাসন, যার নাম “পবিত্র পোপরাজ্য”, ইতালির রোম শহরের অভ্যন্তরীণ একটি স্বতন্ত্র নগররাষ্ট্র ভ্যাটিকান সিটিতে অবস্থিত।
ক্যাথলিক শব্দটি গ্রীক শব্দ কাথোলিকোস (καθολικός) থেকে এসেছে, যার অর্থ সর্বজনীন। খ্রীষ্টধর্মের ইতিহাসের প্রথম দিকে এই অর্থে ব্যবহৃত হলেও ৪র্থ শতকে এসে ক্যাথলিক বলতে রোমের পোপের অনুসারীদের বোঝানো শুরু হয়।
নিকীয় মতবাদটি ক্যাথলিক ভিত্তি। ক্যাথলিক মণ্ডলী দাবি করে যে এটি যীশুখ্রীষ্ট কর্তৃক প্রতিষ্ঠিত অদ্বিতীয়, পবিত্র, সর্বজনীন (ক্যাথলিক) ও আদিপ্রচারকদের (প্রেরিতগণ) গির্জা।  এটি আরও দীক্ষা দেয় যে, ক্যাথলিক বিশপরা হলেন যীশুখ্রীষ্টের শিষ্যদের উত্তরসূরী প্রচারক। তারা আরও বলেন যে পোপ হলেন প্রেরিত পৌলের উত্তরসূরী এবং যীশুখ্রীষ্ট নিজে সাধু পৌলকে শ্রেষ্ঠত্ব অর্পণ করেছিলেন। ক্যাথলিক গির্জা দাবি করে যে এটি আদি খ্রীষ্টধর্মীয় বিশ্বাস অনুযায়ী কাজ করে, তাদের বিশ্বাস অভ্রান্ত এবং পবিত্র ঐতিহ্যের মাধ্যমে এটি পরম্পরাক্রমে অদ্যাবধি চলে এসেছে।
ক্যাথলিক মণ্ডলীর সাতটি প্রধান অনুষ্ঠান আছে, যাদের মধ্যে সবচেয়ে গুরুত্বপূর্ণটি হল যীশুর নিস্তারপর্বের ভোজ উদ্‌যাপন অনুষ্ঠান। বহু মানুষের উপস্থিতিতে স্ত্রোত্রপাঠের মাধ্যমে এটি সম্পন্ন করা হয়। একজন পাদ্রি মদ ও রুটি উৎসর্গ করেন, যেগুলি যথাক্রমে যীশুর রক্ত ও দেহের প্রতিনিধিত্বমূলক।
ক্যাথলিক মণ্ডলী পশ্চিমা সভ্যতার ইতিহাস ও বিকাশে গুরুত্বপূর্ণ ভূমিকা রেখেছে। এটি পশ্চিমা দর্শন, সংস্কৃতি, বিজ্ঞান ও শিল্পকলার উপর প্রভাব ফেলেছে। ১০৫৪ সালে রোমের পোপের কর্তৃত্ব নিয়ে বিতর্কের ফলে প্রাচ্য অর্থোডক্স মণ্ডলীটি আলাদা হয়ে যায়। ১৬শ শতকে খ্রীষ্টধর্ম সংস্কার আন্দোলনের ফলশ্রুতিতে প্রোটেস্ট্যান্ট খ্রীষ্টানেরা ক্যাথলিক মণ্ডলী পরিত্যাগ করে। ২০শ শতাব্দী থেকে বেশিরভাগ ক্যাথলিক খ্রীষ্টান দক্ষিণ গোলার্ধে বাস করছে, যার কারণ ইউরোপে ধর্মনিরপেক্ষতাবাদের উত্থান এবং মধ্যপ্রাচ্যে খ্রীষ্টানদের উৎপীড়ন বৃদ্ধি।
২০শ শতাব্দীর শেষদিকে ও ২১শ শতাব্দীর প্রারম্ভে এসে ক্যাথলিক মণ্ডলী যৌনতা সংক্রান্ত মতবাদ, নারী যাজক নিয়োগে অসম্মতি এবং ধর্মীয় নেতাদের যৌন অসদাচরণের ব্যাপারে প্রতিক্রিয়া ইত্যাদি নিয়ে নিন্দিত হয়েছে।
যুব এশিয়ান গেমস
যুব এশীয় খেলা বা যুব এশিয়ান গেমস (ইংরেজিতে এশিয়ান ইয়ুথ গেমস, ইংরেজি সংক্ষেপ এওয়াইজি বা AYG) হল একটি বহু-ক্রীড়া অনুষ্ঠান যাতে এশিয়ার যুব ক্রীড়াবিদরা প্রতিদ্বন্দ্বিতা করে থাকে। এ খেলা এশিয়া অলিম্পিক কাউন্সিল চার বছর পর পর আয়োজন করে। এটি এশিয়ান গেমসের পর এশিয়ার দ্বিতীয় বৃহত্তম ক্রীড়া আসর।
এশীয় যুব খেলার ইতিহাসে তিনটি দেশ এর আয়োজন করেছে, যাতে ৪৫টি দেশ অংশগ্রহণ করেছে। প্রথম খেলা সিঙ্গাপুরে আয়োজিত হয়েছিল। সর্বশেষ খেলা ২০১৩ সালে চীনের নানজিংয়ে আয়োজিত হয় এবং আগামী খেলা ইন্দোনেশিয়াতে ২০২১ সালে অনুষ্ঠিত হবে।
ক্রীড়া
এশীয় যুব খেলায় অফিসিয়ালিভাবে এ পর্যন্ত ১৯টি ক্রীড়ায় প্রতিযোগিতা হয়েছে।
লক্ষ্মী মেহের
লক্ষ্মী মেহের (জন্ম ৬ই জুলাই, ১৯৬৭) একজন ভারতীয় চিত্রশিল্পী ও সমাজকর্মী। তিনি তার ওড়িশা পট চিত্রকর্মের জন্য বিখ্যাত।
প্রথম জীবন এবং পটভূমি
তিনি ওড়িশার সুবর্ণপুর জেলার একটি ছোট্ট গ্রাম তারাভাতে জন্মগ্রহণ করেছিলেন এবং যা বর্তমানে ওড়িশার বলঙ্গির শহরে অবস্থিত। তিনি খ্যাতিমান শিল্পী পদ্মশ্রী কৈলাশ চন্দ্র মেহেরের স্ত্রী। তার দুই ছেলে- প্রকাশ মেহের, জয়ন্ত মেহের ও এক মেয়ে মনীষা মেহের। ওড়িশা পট্চিত্র পেইন্টিংয়ের প্রতি তাদের নিজ নিজ অবদানের জন্য তারা সবাই ইতিমধ্যে জাতীয় পুরস্কারে ভূষিত হয়েছেন।
ক্যারিয়ার
বিয়ের পরে ১৮ বছর বয়স থেকেই তার চিত্রকর্মে ঝোঁক ছিল। তিনি তার স্বামীর অধীনে শিল্পকর্মের ক্রিয়াকলাপ অনুসরণ করেছিলেন। এখন গত তিন দশক ধরে তিনি ঐতিহ্যবাহী চিত্রকলায় উচ্চ ডিগ্রি অর্জন করেছেন। গৃহিণী হওয়ার পাশাপাশি তিনি ইন্ডিয়ান আর্ট অ্যান্ড ক্রাফট একাডেমি ফর উইমেন-এর মতো প্রতিষ্ঠানে প্রশিক্ষণ দিয়েছেন, যেখানে অনেক তরুণ প্রজন্মকে প্রশিক্ষণ দিয়েছেন। এখন তিনি একজন প্রতিষ্ঠিত কারিগর এবং ভারত সরকারের প্রশিক্ষণ প্রকল্পের মাধ্যমে ওড়িশার কেবিকে জেলার অনেক তরুণ কারিগরকে প্রশিক্ষণ ও কর্মসংস্থানও করে দিয়েছেন যেমন- 'এইচআরডি স্কিমের অধীনে গুরু শিষ্য পরম্পরা' এবং 'স্কিম-সি' ইত্যাদি। থাম্ব|লক্ষ্মী মেহের তার বাসায় কাজ করার সময় ছবি
শ্রীমতি মেহের তার জীবদ্দশায় ক্যারিয়ারে সারা দেশে বিভিন্ন হস্তশিল্প প্রদর্শনীতে অংশ নিয়েছে এবং চিত্রকর্মগুলিতে শিল্পীপ্রেমী, ভিআইপি এবং দর্শকদের কাছে তাঁর চিত্রগুলি অত্যন্ত মূল্যবান। শিল্পের প্রতি তার আন্তরিকতা তাকে ২০০৫ সালে ভারতের রাষ্ট্রপতি থেকে মাস্টার কারিগর জাতীয় পুরস্কার এবং ১৯৯০ সালে ওড়িশার মুখ্যমন্ত্রী থেকে রাজ্য পুরস্কার এনে দেয়।
মিলিয়ন মাস্ক মার্চ
থাম্ব|ওয়াশিংটন ডিসিতে ২০১৫ সালে মিলিয়ন মাস্ক মার্চ চলাকালীন একজন প্রতিবাদকারী গাই ফোকসের মুখোশ পরা অবস্থায় মিলিয়ন মাস্ক মার্চ, "অপারেশন ভেনডেটা" নামেও পরিচিত, এটি অনলাইন হ্যাকার গ্রুপ অ্যানোনিমাসের একটি বিশ্বব্যাপী বার্ষিক প্রতিবাদী আন্দোলন যা প্রতিবছর ৫ই নভেম্বর গাই ফক্স দিবসে পালন হয়ে আসছে । এই  মার্চের উদ্দেশ্যটি সাধারনত সময়ের সাথে পরিবর্তিত হয়ে থাকে, কিন্ত অ্যানোনিমাসের আন্দোলনে প্রচলিত কিছু ধারাবাহিক উদ্দেশ্যে অন্তর্ভুক্ত রয়েছে, যেমন এর মধ্যে রয়েছে: রাজনীতিতে দুর্নীতি, ধ্বংসচক্র, পুলিশী সহিংসতা এবং স্বশাসন ।  প্রচলিত রয়েছে যে, ফেসবুকের কয়েকশ ঘটনা এবং নিবেদিত টুইটার অ্যাকাউন্ট বিশ্বজুড়ে প্রতিবাদের বিজ্ঞাপন হিসাবে ব্যবহৃত হয়।
ইতিহাস
অ্যানোনিমাস মূলত ইন্টারনেট ফোরাম ব্যবহারকারীদের একটি গ্রুপ, সাইন্টোলজি র বিরুদ্ধে লড়াই করে প্রথমে রাজনৈতিক সক্রিয়তায় আসে, যাকে প্রজেক্ট চ্যানোলজি বলা হয়। এটি বিশ্বজুড়ে সায়েন্টোলজি গীর্জার বাইরে একটি বিশ্বব্যাপী প্রতিবাদের চরম পরিণত হয়েছিল।
প্রথম মিলিয়ন মাস্ক মার্চ ২০১২ সালে ঘটে। লন্ডন এবং ওয়াশিংটন ডিসিতে সবচেয়ে বড় আন্দোলন বা প্রতিবাদের ঘটনা ঘটেছিল, এবং পুরো বিশ্বে সাধারণত সরকারী ভবনের বাইরে ছোট আকারের ঘটনা ঘটে।
২০১৫ এর বিক্ষোভ ৬৫০ টিরও বেশি শহর জুড়ে হয়েছিল।
প্রতীকীবাদ
মিলিয়ন মাস্ক মার্চে বিক্ষোভকারীরা প্রায়শই গাই ফোকসের মুখোস পরে উপন্যাস ' ভি ফর ভেন্ডেন্ডা ' এর প্রতি শ্রদ্ধা জানায়। পোশাকটি উপন্যাসটিতে উল্লেখ করে যে, নায়ক যুক্তরাজ্যে কর্তৃত্ববাদী স্বৈরাচারী ড্যস্টোপিয়ার বিরুদ্ধে যুদ্ধ করেছিলেন। চলচ্চিত্রের উপস্থাপনায় দেখা যায়, সংসদের আশেপাশে জড়ো হওয়া নাগরিকদের লক্ষ লক্ষ মাস্ক বিতরণ করা হয়।
ঘাগটিয়া ইউনিয়ন
ঘাগটিয়া ইউনিয়ন বাংলাদেশের গাজীপুর জেলার কাপাসিয়া উপজেলার অন্তর্গত একটি ইউনিয়ন।
অবস্থান
ঘাগটিয়া ইউনিয়নটি সনমানিয়া ও বারিষাব ইউনিয়নের মাঝখানে অবস্থিত। ইউনিয়নের মাঝখান দিয়ে বয়ে গেছে ব্রহ্মপুত্র নদীর শাখা নদী ঐতিহ্যবাহী বানার নদী। পূর্ব দিকে মনোহরদী উপজেলা পশ্চিম দিকে তিরমোহনী বাজার। দক্ষিণ দিকে সনমানিয়া উত্তর দিকে বারিষাব ইউনিয়ন অবস্থিত।
যোগাযোগ ব্যবস্থা
ইউনিয়নের মধ্য দিয়ে পাকা রাস্তা রয়েছে যা একপ্রান্তে রয়েছে নরসিংদী জেলার মনোহরদী উপজেলা যাওয়ার রাস্তার অপর প্রান্ত কাপাসিয়া উপজেলার রাস্তা যা রাজধানী ঢাকা গামী। ইউনিয়নের মধ্যবর্তী যোগাযোগব্যবস্থা ভাল নয়। কারণ রাস্তা গুলো আবস্থা খুবই খারাপ বাস হিসাবে সম্রাট বাস চলাচল করে এই রাস্তা দিয়ে।
২০১৭ বিশ্ব অ্যাথলেটিকস চ্যাম্পিয়নশিপ
নিলাম ব্যবস্থা
১ সেপ্টেম্বর, ২০১১ তারিখে প্রতিযোগিতা আয়োজনের শেষ তারিখ অতিবাহিত হবার পর দেখা যায় লন্ডন ও দোহা - এ দুই শহর তাদের প্রার্থীতা নিশ্চিত করে। বার্সেলোনা নিলাম প্রক্রিয়ায় অংশগ্রহণের বিষয়টি আলোচনা করতে শুরু করলে স্থানীয় জনগণের প্রয়োজনীয় সমর্থন না থাকায় ও অর্থনৈতিক সঙ্কটের কারণে পিছিয়ে পড়ে।
আইএএএফ মূল্যায়ন কমিশন দুই শহরের বিষয়ে মূল্যায়ণে অগ্রসর হয়। ২ অক্টোবর লন্ডন পরিদর্শনের পর ৪ অক্টোবর দোহায় যায়। সেখানে ৬ অক্টোবর পর্যন্ত তারা অবস্থান করে। এরপর ১১ নভেম্বর, ২০১১ তারিখে চূড়ান্ত সিদ্ধান্তের বিষয়ে ঘোষণা আসে। আনুষ্ঠানিকভাবে লন্ডনকে প্রতিযোগিতা আয়োজনের বিষয়ে নিশ্চিত করা হয়।
দোহা
৫ সেপ্টেম্বর, ২০১১ তারিখে দোহা ২০১৭ সালের বিশ্ব চ্যাম্পিয়নশিপ আয়োজনে প্রচারণা কার্য উদ্বোধন করে। নিলাম প্রক্রিয়ায় অংশগ্রহণের জন্যে তারা ‘শক্তিশালী বিশ্ব চ্যাম্পিয়নশিপের জন্য সঠিক অংশীদার’ শিরোনামে স্লোগান ব্যবহার করে। আব্দুল্লাহ আল জাইনি ও আফ্রোদিতি মসসৌদী’র নেতৃত্বে ছিলেন। এছাড়াও, আইএএএফের সদস্য ব্রায়ান রোকেও এতে সম্পৃক্ত করা হয়। আবহাওয়া নিয়ন্ত্রিত খলিফা স্টেডিয়ামকে নব আঙ্গিকে সাজানো হয়। উদ্বোধনী অনুষ্ঠানের পর রাত্রিতে ম্যারাথনের আয়োজন করা হয়।
লন্ডন
৬ সেপ্টেম্বর, ২০১১ তারিখে লন্ডন ২০১৭ সালে চ্যাম্পিয়নশিপ আয়োজনের জন্যে ‘রেকর্ড ভাঙ্গার জন্য প্রস্তুত হও’ শিরোনামীয় স্লোগান ব্যবহার করে। ১৫ বছরেরও কম সময়ের মধ্যে এ শহরটি চারটি নিলাম প্রক্রিয়ায় অংশ নিয়েছে। লন্ডনের নিলাম দল মন্তব্য করে যে, যদি নিলামে তারা জয়যুক্ত হয়, তাহলে ‘বিশ্ব অ্যাথলেটিকসে মহিলাদের অংশগ্রহণের’ বিষয়ে প্রকল্প গ্রহণ করবে।
মাঠ
লন্ডনের স্ট্রাটফোর্ডের সাবেক অলিম্পিক স্টেডিয়ামে চ্যাম্পিয়নশিপ প্রতিযোগিতা অনুষ্ঠিত হবে। এ স্টেডিয়ামের দর্শক ধারণ সক্ষমতা ৬০,০০০।
সম্প্রচার ব্যবস্থা
যুক্তরাজ্যে টেলিভিশনে সরাসরি সম্প্রচারের জন্যে বিবিসিকে দায়িত্ব দেয়া হয়। অন্যদিকে, মার্কিন যুক্তরাষ্ট্রে এনবিসিইউনিভার্সেল কর্তৃপক্ষ সম্প্রচারের দায়িত্ব নেয়।
অংশগ্রহণের মানদণ্ড
১ অক্টোবর, ২০১৬ তারিখ থেকে ২৩ জুলাই, ২০১৭ তারিখে অনুষ্ঠিত সময়সীমায় প্রতিযোগিতায় অংশগ্রহণের মাধ্যমে ক্রীড়াবিদদের অংশগ্রহণের মানদণ্ড নির্ধারণ করা হয়। তবে, রাস্তার প্রতিযোগিতা ও সম্মিলিত প্রতিযোগিতাসমূহের জন্য মার্চ, ২০১৬-কে অনুমোদন দেয়া হয়।
রজার হ্যারিস
রজার মেরেডিথ হ্যারিস (Roger Harris; জন্ম: ২৭ জুলাই, ১৯৩৩) অকল্যান্ডের ওতাহুহু এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের শেষদিকে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন রজার হ্যারিস।
প্রথম-শ্রেণীর ক্রিকেট
১৯৫৫-৫৬ মৌসুম থেকে ১৯৭৩-৭৪ মৌসুম পর্যন্ত রজার হ্যারিসের প্রথম-শ্রেণীর খেলোয়াড়ী জীবন চলমান ছিল। ডানহাতি উদ্বোধনী ব্যাটসম্যান ও মাঝে-মধ্যে মিডিয়াম-পেস বোলিং করতেন রজার হ্যারিস। ১৯৫৫-৫৬ মৌসুম থেকে ১৯৭৩-৭৪ মৌসুম পর্যন্ত অকল্যান্ডের পক্ষে খেলেন। তন্মধ্যে, ১৯৫৮-৫৯ মৌসুমের প্লাঙ্কেট শীল্ডে ৩৬.৫৫ গড়ে ৩২৯ রান তুলেন তিনি।
১৯৬৯-৭০ মৌসুমে নর্দার্ন ডিস্ট্রিক্টসের বিপক্ষে অকল্যান্ডের সদস্যরূপে প্রথম-শ্রেণীর ক্রিকেটে ব্যক্তিগত সর্বোচ্চ ১৫৭ রানের ইনিংস খেলেন। তিনি ও গ্রাহাম গেডি পাপাতোতো ক্রিকেট ক্লাবের পক্ষে ও প্লাঙ্কেট শীল্ডে অকল্যান্ডের পক্ষে বেশ কয়েকটি খেলায় একত্রে ব্যাটিংয়ে নেমে শতরানের জুটি গড়েছিলেন। এছাড়াও, তারা একত্রে ৩০ বছরের অধিক সময় ধরে লন বোলসের জুটি গড়েন।
তেতুম ভাষা
তেতুম (Tétum ; Tetum   [ˈt̪et̪un̪] ) একটি অস্ট্রোনেশিয়ান ভাষা যা তিমুর দ্বীপের মানুষেরা কথা বলে। এটি ইন্দোনেশিয়ার পশ্চিম তিমুরের বেলু রিজেন্সিতে ও পূর্ব তিমুরের সীমান্তের ওপারে কথা বলা হয়। এটি দুটি সরকারী ভাষার একটি।
প্রকৃত অর্থে একটি ভাষা হিসাবে তেতুমের দুটি প্রধান রূপ রয়েছে:
পূর্ববর্তী যোগাযোগ ব্যতীত, তেতুম টেরিক এবং তেতুন দিলি অবিলম্বে পারস্পরিকভাবে বোধগম্য হয় না। কেননা এতে তেতুন দিলিতে ব্যবহৃত পর্তুগিজ শব্দ প্রচুর পরিমাণে আছে। কিছু ব্যাকরণগত সরলীকরণ ছাড়াও, তেতুন দিলি শব্দভাণ্ডার দ্বারা ব্যাপকভাবে প্রভাবিত হয়। পূর্ব তিমুরের অন্য সরকারী ভাষা পর্তুগিজ ব্যাকরণ দ্বারা সামান্য পরিমাণে প্রভাবিত হয়।
ইতিহাস এবং উপভাষা
থাম্ব| [[তিমুর|তিমুর দ্বীপের ভাষা। তেতুম হলুদ রঙের।]] ভাষাবিদ জিওফ্রে হুলের মতে, টেতুমের চারটি উপভাষা রয়েছে:
আদিবাসী
পূর্ব তিমুরের তেতুম নাম তেমোর লোরোসা'ই, যার অর্থ "উদীয়মান সূর্যের তিমুর" বা সাধারণ কাব্যিকভাবে "পূর্ব তিমুর"; লোরোছা লোরো বা "সূর্য" এবং sa'e "উঠতে, উপরে যেতে" থেকে এসেছে। "শব্দ" এর বিশেষ্য হল লিয়াফুয়ান, লিয়া "ভয়েস" এবং ফুয়ান "ফল" থেকে। টেতুমের আরও কিছু শব্দ: ডান|থাম্ব|300x300পিক্সেল| [[পর্তুগিজ ভাষা|পর্তুগিজ (বাম) এবং টেতুম (ডান)। তেতুম ভাষাভাষীদের জন্য একটি পর্তুগিজ কোর্স থেকে। পাঠ্যটি বলে: "আমাদের প্রজন্মের মাঝে মাঝে 'জে' এবং 'জেড' এর মধ্যে পার্থক্য করতে অসুবিধা হয়"]]
পর্তুগিজ থেকে
পর্তুগিজ থেকে উদ্ভূত শব্দ:
মালয় থেকে
ডান|থাম্ব|300x300পিক্সেল| টেতুম (বাম) এবং পর্তুগিজ (ডান)। তেতুম ভাষাভাষীদের জন্য একটি পর্তুগিজ কোর্স থেকে। পাঠ্যটিতে বলা হয়েছে: "কিছু লোক ভুলভাবে '*মেজা', '*উজা' এবং '*আবুজা' এর পরিবর্তে ' [[wiktionary:mesa#Portuguese|মেসা ', ' উএসএ ' এবং ' আবুসা ' উচ্চারণ করে।"]] বাজার মালয় একটি আঞ্চলিক ভাষা ফ্রাঙ্কা হওয়ার ফলে, অনেক শব্দ মালয় থেকে এসেছে, যার মধ্যে রয়েছে:
সংখ্যা
তেতুম ভাষাভাষীরা প্রায়শই মালয়/ইন্দোনেশিয়ান বা পর্তুগিজ সংখ্যা ব্যবহার করে, যেমন উলুর পরিবর্তে ডেলাপান বা ওইটো "আট", বিশেষ করে এক হাজারের বেশি সংখ্যার জন্য।
কম্বিনেশন
তেতুমে অনেক উচ্চমান শব্দ আছে, যেগুলো আদিবাসী ও পর্তুগিজ শব্দের সংমিশ্রণ । এর মধ্যে প্রায়ই পর্তুগিজ প্রত্যয় -dór ('-er'-এর অনুরূপ) সহ একটি আদিবাসী তেতুম ক্রিয়া অন্তর্ভুক্ত থাকে। উদাহরণ স্বরূপ:
অতীত কাল
যখনই সম্ভব, অতীত কালকে কেবল প্রসঙ্গ থেকে অনুমান করা হয়, উদাহরণস্বরূপ:
এটি একটি বাক্যের শেষে ona ("ইতিমধ্যে") বিশেষণ বসিয়ে প্রকাশ করা যেতে পারে।
যখন la ("না") এর সাথে ona ব্যবহার করা হয় এর মানে "আর নেই" বা "আর নেই", এর পরিবর্তে "have not":
ক্রিয়া ঘটেনি তা বোঝানোর জন্য, সিডাউক ("এখনও নয়") শব্দটি ব্যবহার করা হয়:
অতীতে ঘটে যাওয়া একটি ক্রিয়া সম্পর্কিত করার সময়, ক্রিয়াটির সাথে তিহা ("অবশেষে" বা "ভাল এবং সত্যই") শব্দটি ব্যবহৃত হয়।
ভবিষ্যৎ কাল
একটি ক্রিয়ার আগে sei ("will") শব্দটি বসিয়ে ভবিষ্যত কাল গঠিত হয়:
পারফেক্ট
তিহা ওনা ব্যবহার করে নিখুঁত দিকটি তৈরি করা যেতে পারে।
যখন অস্বীকার করা হয়, তখন তিহা ওনা নির্দেশ করে যে একটি ক্রিয়া বন্ধ হয়ে গেছে:
অতীতের কোনো ক্রিয়া ঘটেনি বা ঘটেনি তা বোঝানোর জন্য, লাদাউক ("এখনও নয়" বা "কখনও নয়") শব্দটি ব্যবহার করা হয়:
প্রগতিশীল
একটি ক্রিয়ার পরে হেলা ("থাক") শব্দটি বসিয়ে প্রগতিশীল দিকটি পাওয়া যেতে পারে:
অনুজ্ঞাসূচক
একটি আদেশের পরিবর্তে অনুরোধ করার সময় লাই ("শুধু" বা "একটু") শব্দটিও ব্যবহার করা যেতে পারে:
একটি অ্যাকশন লেবেল নিষিদ্ধ করার সময় ("পারবে না") বা কেটা ("করবে না") ব্যবহার করা হয়:
লে গাইড দু দাহোমে
লে গাইড দু ডাহোমে ফরাসি দাহোমের একটি ক্ষনজন্মা কিন্তু প্রভাবশালী সংবাদপত্র ছিল। কাগজটি কোটোনু থেকে সাপ্তাহিক প্রকাশিত হতো। এটি ডরোথি লিমা ও জাঁ আদজোভির সম্পাদনায় ১৯২০ থেকে ১৯২২ এর মধ্যে ৮৮টি সংখ্যা প্রকাশ করেছিল। এর সমালোচনামূলক সুর এবং নিয়মিত উৎপাদন ১৯২০-এর দশক থেকে দাহোমীয় মিডিয়াগুলির প্রসারের পথ প্রশস্ত করে।
কুরসুম মসজিদ, কাস্টোরিয়া
কুরসুম মসজিদ ( Κουρσούμ Τζαμί , Kurşun Camii   ) কাস্টোরিয়া হলো একটি ঐতিহাসিক অটোমান যুগের মসজিদ, যা গ্রীসের পশ্চিম মেসিডোনিয়ার কাস্টোরিয়া শহরে অবস্থিত। খুব সামান্যই এর সংস্কার করা হয়েছে বলে এর বেশিরভাগই ধ্বংসস্তূপে পরিণত হয়েছে। এটি উপাসনার জন্য উন্মুক্ত নয়। এর নামটি একটি তুর্কি শব্দ থেকে এসেছে যার অর্থ সীসা। কারণ, এর গম্বুজ সীসা দ্বারা আবৃত।
বর্ণনা
কুরসুম মসজিদটি শহরের পুরাতন কেন্দ্রের কাছে মিট্রোপোলিওস স্ট্রিটে অবস্থিত। অটোমান আমলে কাস্টোরিয়ায় মোট সাতটি মসজিদ ছিল; এই সাতটির মধ্যে একমাত্র কুরসুম মসজিদই খারাপ অবস্থায় আছে।
এটি নির্মাণের সঠিক সময়সীমা নির্ধারণ করা কঠিন, তবে এটি ১৬ শতকে নির্মিত হয়েছিল বলে অনুমান করা হয়। কুরসুম মসজিদটি শহরের সবচেয়ে বিশিষ্ট মসজিদ ছিল এবং এটি যুক্তি দেওয়া হয়েছে যে এটি একটি পূর্ববর্তী বাইজেন্টাইন গির্জার জায়গায় তৈরি করা হয়েছিল, যেটি প্রাচীনকালে তৈরি করা একটি পৌত্তলিক মন্দিরের জায়গায় নির্মিত হয়েছিল।
এটি প্রায় ৩৫০-৩৭০ বছর ধরে একটি উপাসনালয় ছিল যতক্ষণ না বলকান যুদ্ধের সময় কাস্টোরিয়া গ্রীসের সাথে সংযুক্ত হয়, যার ফলে এটি একটি মসজিদ হিসেবে কাজ করা বন্ধ করে দেয়। এবং তারপর এটি ১৯২৪ সালে গ্রীক রাষ্ট্র এটিকে একটি সুরক্ষিত স্মৃতিস্তম্ভ হিসেবে ঘোষণা করে। ১৯২৫ সালে শুরু হওয়ার পর কাস্টোরিয়া শহরের প্রথম পাঠাগারটি কয়েক বছর ধরে মসজিদের ভিতরে রাখা হয়েছিল এবং তারপরে এটি সাম্প্রতিককাল পর্যন্ত বহু দশকের পুরাকীর্তিগুলোর গুদাম হিসেবে কাজ করছে। এই কারণে, এটিই একমাত্র স্থাপনা যা ভেঙ্গে ফেলাকে এড়াতে পেড়েছে, কারণ এটি কিছু না কিছু কাজে লাগছিল, যখন কাস্টোরিয়ার বাকি ছয়টি অটোমান মসজিদ আগে-পরে ভেঙে ফেলেছিল, যদিও সেগুলোকেও সংরক্ষিত স্মৃতিস্তম্ভ হিসেবে ঘোষণা করা হয়েছিল।
অযত্নে ফেলে রেখে এবং বছরের পর বছর ধরে সামান্য সংস্কারও না হওয়ায় মসজিদটির বেশিরভাগই এখন ধ্বংসপ্রাপ্ত। শুধুমাত্র মিনারের নীচের অর্ধেক অংশ সংরক্ষিত আছে, যা বিভিন্ন উদ্ভিদ দিয়ে আবৃত।
২০১৬ সালে, থেসালোনিকির অ্যারিস্টটল বিশ্ববিদ্যালয়ের পলিটেকনিক স্কুলের তিনজন স্নাতকোত্তর শিক্ষার্থী আন্তঃবিভাগীয় স্নাতকোত্তর প্রোগ্রাম- "সংরক্ষণ, রক্ষণাবেক্ষণ এবং সাংস্কৃতিক স্মৃতিস্তম্ভের পুনরুদ্ধার" এর মধ্যে তাদের বাধ্যতামূলক থিসিসের বিষয় হিসেবে কুরসুম মসজিদকে বেছে নিয়েছিল। এটি কাস্টোরিয়ার মিউনিসিপ্যাল কাউন্সিলের কাছ থেকে তীব্র প্রতিক্রিয়া অর্জন করেছে, যারা পুনরুদ্ধার কাজের যেকোনো আলোচনার বিরোধিতা করেছিল এবং দাবি করেছিল যে কাস্টোরিয়ার এখন আর কোনো মুসলিম সম্প্রদায় নেই এবং তুরস্কে হাগিয়া সোফিয়াকে মসজিদে রূপান্তরিত করার বিষয়ে আলোচনা চলাকালীন গ্রিসে কোনো মসজিদ পুনরুদ্ধার করা উচিত নয় বলে দাবি করেছিল ।
ফ্রানচেস্কো আচের্বি
ফ্রানচেস্কো আচের্বি (Francesco Acerbi, ; জন্ম: ১০ ফেব্রুয়ারি ১৯৮৮) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব লাৎসিয়ো এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।
২০১৪ সালে, আচের্বি ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১২ ম্যাচে ১টি গোল করেছেন।
ব্যক্তিগতভাবে, আচের্বি বেশ কিছু পুরস্কার জয়লাভ করেছেন, যার মধ্যে ২০১৪–১৫ মৌসুমে পাল্লোনে দার্জেন্তো পুরস্কার জয় অন্যতম। দলগতভাবে, আচের্বি এপর্যন্ত ২টি শিরোপা জয়লাভ করেছেন, যার মধ্যে উভয়েই লাৎসিয়োর হয়ে জয়লাভ করেছেন।
প্রারম্ভিক জীবন
ফ্রানচেস্কো আচের্বি ১৯৮৮ সালের ১০ই ফেব্রুয়ারি তারিখে ইতালির ভিৎসোলো প্রেদাবিসসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
এএফসি অনূর্ধ্ব-২০ চ্যাম্পিয়নশিপ
এএফসি অনূর্ধ্ব-২০ চ্যাম্পিয়নশিপ (পূর্বে এএফসি যুব চ্যাম্পিয়নশিপ ও এএফসি অনূর্ধ্ব-২০ চ্যাম্পিয়নশিপ নামে পরিচিত ছিল) হল একটি আন্তর্জাতিক অ্যাসোসিয়েশন ফুটবল প্রতিযোগিতা, যা এশীয় ফুটবল নিয়ন্ত্রণকারী সংস্থা এশিয়ান ফুটবল কনফেডারেশন কর্তৃক আয়োজিত হয়। প্রতিযোগিতাটি শুরু হয় ১৯৫৯ সালে। ১৯৫৯ থেকে ১৯৭৮ সাল পর্যন্ত প্রতিযোগিতা প্রতিবছর অনুষ্ঠিত হত, কিন্তু ১৯৮০ সাল থেকে প্রতি দুইবছর পর পর অনুষ্ঠিত হয়।
প্রতিযোগিতা বিভিন্ন রকম বিন্যাসে অনুষ্ঠিত হয়েছে। বর্তমানে এএফসির অন্যান্য চ্যাম্পিয়নশিপ প্রতিযোগিতার মত এ প্রতিযোগিতাও দুটি পর্বে অনুষ্ঠিত হয়। বাছাইপর্ব এএফসির সকল সদস্যের জন্য উন্মুক্ত আর চূড়ান্ত পর্ব বাছাইপর্ব থেকে নেওয়া ১৬টি দল প্রতিনিধিত্ব করে। সর্বশেষ প্রতিযোগিতা বাহরাইনে ২০১৬ সালে অনুষ্ঠিত হয়।
ঝাং জিয়ি
ঝাং জিয়ি (জন্ম: ৯ ফেব্রুয়ারি ১৯৭৯) হচ্ছেন একজন চীনা অভিনেত্রী এবং মডেল। তিনি চীন এর চার দান অভিনেতাদের মধ্যে একজন বলে বিবেচিত হন, এবং পশ্চিমাঞ্চলের সবচেয়ে বিখ্যাত এশিয়ান অভিনেত্রীদের মধ্যে একজন।
তার প্রথম প্রধান ভূমিকা ছিল "রোড হোম" (১৯৯৯) চলচ্চিত্রে। পরে তিনি "ক্রুচিং টাইগার, হিডেন ড্রাগন" (২০০০) এ তার ভূমিকার জন্য খ্যাতি অর্জন করেন। ঝাং জিয়ি একজন "ইমু গার্ল" এর জন্য পরিচিত, তিনি প্রায়শই পরিচালক ঝাং ইমু এর সঙ্গে সহযোগিতা করেছেন।
ঝাং জিয়ি "রাশ অর ২" (২০০১), "হিরো" (২০০২), "হাউস অফ ফ্লাইং ড্যাগার্স" (২০০৪), "২০৪৬" (২০০৪) এবং "দ্য ব্যানজেট" (২০০৬) -তে তার অভিনয়ের জন্য পরিচিত। তার সবচেয়ে সমালোচকদের দ্বারা প্রশংসিত রচনাগুলোর মধ্যে একটি হলো "মেমোইর্স অফ এ গেইশা" (২০০৬), যার ফলে তিনি গোল্ডেন গ্লোব পুরস্কার এ সেরা অভিনেত্রী – মোশন পিকচার ড্রামা এর জন্য মনোনয়ন লাভ করেন। এছাড়াও তিনি প্রধান চরিত্র এর জন্য বাফটা পুরস্কার (সেরা অভিনেত্রী) এবং স্ক্রিন অ্যাক্টরস গিল্ড পুরস্কার (সেরা অভিনেত্রী - চলচ্চিত্র) এ একটি নেতৃস্থানীয় ভূমিকা একজন অভিনেত্রী হিসেবে অসামান্য পারফরম্যান্স এর জন্য মনোনয়ন লাভ করেন। "দ্য গ্র্যান্ডমাস্টার" (২০১৩), যার জন্য তিনি একক ফিল্মের জন্য সর্বাধিক সম্মানিত চীনা অভিনেত্রী হওয়ার জন্য ১২টি শ্রেষ্ঠ অভিনেতার পুরস্কার জয়লাভ করেছেন।
২০০৪ থেকে ২০১০ সাল পর্যন্ত, ঝাং জিয়ি ফোর্বস চীনের শীর্ষ ৫ সেলিব্রেটি তালিকায় প্রতি বছর তালিকায় উপস্থিত হয়েছেন। ২০০৮ সালে, তিনি ১১ তম সাংঘাই ইন্টারন্যাশনাল ফিল্ম ফেস্টিভালে "চীনা সিনেমার জন্য অসামান্য অবদান" এর ফলে পুরস্কার লাভ করেন। ২০১৩ সালে, তিনি "অর্ডারে দেস আর্টস এট দেস লেট্রেস" এ ফরাসি সাংস্কৃতিক আদেশ লাভ করেন।
প্রারম্ভিক জীবন
ঝাং জিয়ি চীন এর বেইজিং এ জন্মগ্রহণ করেন এবং সেখানেই তার শৈশব অতিবাহিত করেছেন। তার বাবা হচ্ছেন ঝাং ইউয়ানজিয়াও, হচ্ছেন একজন হিসাবরক্ষক এবং পরবর্তীকালে অর্থনীতিবিদ এবং লি ঝুশেং , হচ্ছেন কিন্ডারগার্ডেনের একজন শিক্ষক। ঝাং জিয়ি তার বড় ভাই ঝাং জিনান (জন্ম: ১৯৭৩) এর খুব কাছাকাছি। ঝাং জিয়ি মাত্র ৮ বছর বয়সে নাচ শিখতে শুরু করে; পরবর্তীকালে, তিনি ১১ বছর বয়সে তার বাবা-মায়ের পরামর্শে বেইজিং ডান্স একাডেমীতে যোগ দেন। ঝাং জিয়ি বোর্ডিং স্কুলে যাওয়ার সময়, তিনি লক্ষ্য করলেন যে শিক্ষকদের মধ্যে স্থিরত্বের জন্য প্রতিদ্বন্দ্বিতা করার সময় অন্যান্য মেয়েরা একে অপরকে ঘৃণা করে। ঝাং জিয়ি তার সহকর্মী ও শিক্ষকদের মনোভাবকে এতটাই অপছন্দ করতেন যে, এক সময়ে তিনি স্কুল থেকে পালিয়ে যান। মাত্র ১৫ বছর বয়সে, ঝাং জিয়ি জাতীয় যুব নাচ চ্যাম্পিয়নশিপ জিতে নেয় এবং হংকং এর টেলিভিশনের বিজ্ঞাপনগুলিতে উপস্থিত হতে শুরু করেন।
১৯৯৬ সালে, ঝাং জিয়ি মাত্র ১৭ বছর বয়সে বেইজিং এর মর্যাদাপূর্ণ সেন্ট্রাল একাডেমী অফ ড্রামা এ যোগদান করেন।
উটাহ স্টেট রুট ১৬১
যাত্রাপথের বিবরণ
দক্ষিণ-পূর্ব মিলার্ড প্রদেশে সম্পূর্ণভাবে অবস্থিত মহাসড়কটি,  আই-১৫ শেষ হওয়ার আগে এসআর-১৬১ আই-৭০ এর পশ্চিম প্রান্তের সঙ্গে ডায়মন্ড ইন্টারচেঞ্জ তৈরী করেছে। এটা ঐতিহাসিক কোভ ফোর্ট এবং সংশ্লিষ্ট দর্শকদের কেন্দ্রস্থল পৌঁছানো পর্যন্ত রাস্তাটি উত্তর দিকে চলে গেছে। মহাসড়কটির পূর্ব পাশে উটাহ ডিপার্টমেন্ট অফ ট্রাস্নপোর্ট (ইউ.ডি.ও.টি)এর রক্ষণাবেক্ষণ কেন্দ্র। এস.আর ১৬১ উত্তরপূর্বে অল্প মোড় নিয়ে, একটি ফিলিং স্টেশনে অতিক্রম করেছে, যা ইউ.ডি.ও.টি এবং স্টেশন মালিকদের মধ্যে একটি সরকারি-বেসরকারি অংশীদারত্বের অংশ হিসেবে একটি বিশ্রামাগার এলাকা হিসেবে কাজ করে।  মহাসড়কটি আই-১৫ ছেদ করে এবং আই-১৫ ইন্টারচেঞ্জের সাথে উত্তর পশ্চিমের ব্ল্যাক রক রোডের একটি ক্যটেল গার্ডে যেয়ে শেষ হয়।
২০০৭ সালে, ৪৫৫টি গাড়ি গড়ে দৈনিক এসআর-১৬১ বরাবর চলাচল করে, যা এর আগের বছর থেকে শুধুমাত্র একটি সামান্য বৃদ্ধি প্রকাশ করে, যেটা ২০০৬ সালে, গড়ে ছিল ৪৫০টি এবং ২০০৫ সালে ৪১৫টি।  এই যানবাহনের পঁয়ত্রিশ শতাংশই হল ট্রাক। গড় ট্রাফিকের পরিমাণ কোভ ফোর্ট এবং ইন্টারচেঞ্জের আই-১৫ মধ্যে এসআর-১৬১ পয়েন্ট হিসাব ধরা হয়।
ইতিহাস
এসআর-১৬১ এর নামটিটি অন্য স্টেট রুটে দু'টি বার ব্যবহার করা হয়েছে। প্রথম রুটটি হল, ১৯৩৩ সালে গঠিত রাস্তা যেটা ১৯৫৩ সাল পর্যন্ত অযোগ্য না হওয়া পর্যন্ত ইউ.এস-৫০ / ইউ.এস-৮৯ / ইউ.এস-৯১ (বর্তমানে ইউ.এস-৮৯) থেকে ব্লেফডেলের এসআর -৬৮ কে সংযুক্ত করেছে। মে ৮, ১৯৬১ থেকে ফেব্রুয়ারি ১৪, ১৯৬৪ পর্যন্ত, রাস্তাটির নম্বর ইউ.এস-৯১ থেকে বিভার শহরের আই-১৫ সড়ক পর্যন্ত ব্যবহৃত হয়েছিল।
সমান্তরাল টি বিম সেতু আই-১৫ উপর দিয়ে উত্তর প্রান্তের এসআর-১৬১ এলাকার মধ্য দিয়ে আই-১৫ নির্মাণ সহ ১৯৬৬ সালে নির্মিত হয়। সেতুর উপর বহনকারী এসআর-১৬১ উপর আই-৭০ ১৯৭৩ সালে নির্মিত হয়।
বর্তমান রাস্তা, ১৯৬৫ সালে উটাহ আইনে লিপিবদ্ধ করা হয়েছিল এবং ১৯৭০ সালে ইউ.এস-৯১ যোগ্য হিসাবে সাক্ষরের জন্য মনোনীত হয়ে আংশিকভাবে পূনঃবিন্যাস করা হয়েছিল। আই-৭০ ইউ.এস-৯১ এর ১.০৭ মাইল (১.৭২ কিলোমিটার) দীর্ঘ অংশ একবারে সমাপ্ত হয়ে, পাশাপাশি উত্তর থেকে সড়কটিকে উটাহ স্টেট ডিপার্টমেন্ট অফ হাইওয়ে দ্বারা এসআর-১৬১ হিসাব নামকরণ করা হয়েছিল।  আইনি নির্ধারণ ছাড়া সড়কে কোন উল্লেখযোগ্য পরিবর্তন করা হয়নি। এসআর ১৬১ বাকি এলাকায় স্বল্প প্রবেশাধিকার প্রদানের পাশাপাশি ঐতিহাসিক কোভ ফোর্ট হিসেবে গুরুত্বপূর্ণ হয়েছে। ২০০৯ সালের হিসাবে নতুন কোন প্রকল্প এসআর ১৬১ জন্য নির্ধারিত হয়নি, অন্যদিকে আমেরিকান রিকভারি অ্যান্ড রিইনভেস্টমেন্ট অ্যাক্ট মাধ্যমে অথবা ইউ.ডি.ও.টি প্রদেশব্যাপী যোগাযোগ কার্যক্রমটির উন্নয়ন করে।
জায়িতওয়ারা
জায়িতওয়ারা (Jaitwara) ভারতের মধ্য প্রদেশ রাজ্যের সাতনা জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে জায়িতওয়ারা শহরের জনসংখ্যা হল ৮৯০৩ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে জায়িতওয়ারা এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
পাথর জাদুঘর
পাথর জাদুঘর' পঞ্চগড় সরকারি মহিলা কলেজ চত্ত্বরে অবস্থিত একটি জাদুঘর।
ইতিহাস
উক্ত জাদুঘরে পঞ্চগড় জেলার প্রত্নতাত্ত্বিক ও লোকজ সংগ্রহ রয়েছে প্রায় ১,০০০ (এক হাজার) সংখ্যক এরও বেশি। পাথর জাদুঘরের অভ্যন্তরীণ ও উন্মুক্ত দুই রকমের গ্যালারি রয়েছে। অভ্যন্তরীণ গ্যালারিতে রয়েছে ক. বিভিন্ন আকৃতি, রং ও বৈশিষ্ট্যের আগ্নেয়শীলা, পাললিক শীলা ও নুড়ি পাথর, সিলিকা নুড়ি ও সিলিকা বালি, হলুদ ও গাঢ় হলুদ বালি, খনিজবালি, সাদা মাটি, তরঙ্গায়িত চ্যাপ্টা পাথর, লাইমস্টোন, পলি ও কুমোর মাটি এবং কঠিন শীলা। এখানে বহু বছরের পুরনো ইমারতের ইট, পোড়ামাটির মূর্তি দেখা যায়।
অবস্থান
পঞ্চগড় সরকারি মহিলা কলেজ, পঞ্চগড়।
হাইলধর ইউনিয়ন
হাইলধর বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
আয়তন
হাইলধর ইউনিয়নের আয়তন ৩,৮৮৫ একর (১৫.৭২ বর্গ কিলোমিটার)।
অবস্থান ও সীমানা
আনোয়ারা উপজেলার পূর্বাংশে হাইলধর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পশ্চিমে বারখাইন ইউনিয়ন, আনোয়ারা ইউনিয়ন ও চাতরী ইউনিয়ন; উত্তরে বারখাইন ইউনিয়ন ও পরৈকোড়া ইউনিয়ন; পূর্বে পরৈকোড়া ইউনিয়ন, চন্দনাইশ উপজেলার বরকল ইউনিয়ন ও বরমা ইউনিয়ন, সাঙ্গু নদী ও সাতকানিয়া উপজেলার চরতী ইউনিয়ন এবং দক্ষিণে বাঁশখালী উপজেলার পুকুরিয়া ইউনিয়ন অবস্থিত।
প্রশাসনিক কাঠামো
হাইলধর ইউনিয়ন আনোয়ারা উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ১০টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী হাইলধর ইউনিয়নের সাক্ষরতার হার ৭৩.৭%। এ ইউনিয়নে ৪টি মাধ্যমিক বিদ্যালয়, ১টি দাখিল মাদ্রাসা ও ১১টি প্রাথমিক বিদ্যালয় রয়েছে।
যোগাযোগ ব্যবস্থা
হাইলধর ইউনিয়নে যোগাযোগের প্রধান ২টি সড়ক আনোয়ারা-হাইলধর সড়ক ও পরৈকোড়া-হাইলধর সড়ক। প্রধান যোগাযোগ মাধ্যম সিএনজি চালিত অটোরিক্সা।
খাল ও নদী
হাইলধর ইউনিয়নের পূর্ব ও পশ্চিম পাশ দিয়ে বয়ে চলেছে সাঙ্গু নদী। এছাড়া এ ইউনিয়নের উপর দিয়ে প্রবাহিত হচ্ছে চাঁনখালী খাল, ইছাখালী-কোদালা খাল এবং ইউনুচ খাল।
হাট-বাজার
হাইলধর ইউনিয়নের প্রধান প্রধান হাট/বাজারগুলো হল মালঘর বাজার, ফকির হাট, পালের হাট এবং খোদার হাট।
দর্শনীয় স্থান
হাইলধর ইউনিয়নের দর্শনীয় স্থানগুলোর মধ্যে রয়েছে:
নাতসুকি ওবামা
নাতসুকি ওবামা (小濱なつき) একজন জাপানি ফ্যাশন মডেল এবং অভিনেত্রী। তিনি  ২০১৭ এবং ২০১৮ সালে ফ্যাশন পত্রিকা মারিসল (ম্যাগাজিন) জন্য প্রচারণা করেন। [ জা ] কাগোশিমা গার্লস হাই স্কুলে যোগদানকালে, তিনি ভলিবল দলের সদস্য ছিলেন। সে সময় তিনি জাতীয় ফাইনালে খেলেছিলেন। নাতসুকি ওবামা জাপানের ম্যাগাজিন প্রকাশকদের জাতীয় সংগঠন, ম্যাগাজিন সামিট হতে তৃতীয় কভার গার্ল প্রাইজের জন্য চূড়ান্ত হয়েছিলেন।
বুশ্‌ হপার
বুশ্‌ হপার (বৈজ্ঞানিক নাম: Ampitta dioscorides(Fabricius)) ‘হেসপেরায়িডি’ গোত্র এবং 'হেসপেরায়িনি' উপগোত্র এবং অ্যামপিটিয়া বর্গের অন্তর্ভুক্ত প্রজাতি।
আকার
বুশ্‌ হপার এর প্রসারিত অবস্থায় ডানার আকার ৮৫-৯৫ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত বুশ্‌ হপার এর উপপ্রজাতি হল-
বিস্তার
ভারত (ভারতীয় উপকূল, পশ্চিমবঙ্গ, সিকিম, আসাম এবং উত্তরপূর্ব ভারত এর অন্যান্য রাজ্য সমূহ), নেপাল, বাংলাদেশ, শ্রীলঙ্কা, সুমাত্রা এবং মায়ানমার এর বিভিন্ন অঞ্চলে এদের দেখা যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ
উপরিতল: পুরুষ প্রকারে ডানার উপরিতল কালচে বাদামী এবং আকর্ষনীয় উজ্জ্বল সোনালী হলুদ দাগ ছোপ পটি যুক্ত, যা অন্যান্য হলদে-কমলা স্কীপারদের থেকে এদের একদম আলাদা করে চিনরে সুবিধা হয়। কোস্টাল প্রান্তরেখা কালো এবং টার্মেন চোড়াভাবে কালচে বাদামী। সামনের ডানায় অ্যাপেক্স অথবা শীর্যভাগ তীক্ষনভাবে কৌনিক, কিন্তু পিছনের ডানা গোলাকৃত, সামনের ডানায় ১খ শিরামধ্যে একটি লম্বাটে সরু ডিসকাল ছোপ; ২ ও ৩ নং শিরামধ্যে একটি করে দীর্ঘতর ডিসকাল পটি সংযুক্ত ভাবে বর্তমান। ৬ থেকে ৮ শিরামধ্য জুড়ে চওড়া সুদীর্ঘ পটি ডানার বেস অথবা গোড়া থেকে কোস্টা বরাবর অ্যাপেক্সের খানিক নিচ অবধি বিস্তৃত এবং সেল লম্বা এবং চওড়া পটিযুক্ত। ৪ এবং ৫ নং শিরামধ্যে দুটি সোনালী হলুদ সাবটার্মিনাল বিন্দু দেখা যায়। পিছনের ডানা অধিকাংশ জায়গাজুড়ে কালচে বাদামি এবং ১খ থেকে ৫ অথবা ৬ শিরামধ্যজুড়ে খুব চওড়া ডিসকাল বন্ধনী বিদ্যমান যা সুস্পষ্টভাবে কালো শিরা দ্বারা খন্ডিত। সিলিয়া বাদামী, মাঝেমধ্যে সোনালী হলুদের রোঁয়া দেখা যায়।
নিম্নতল: সামনের ডানার নিম্নতল উপরিতলের অনুরূপ, তবে এক্ষেত্রে টার্মেনও সোনালী-হলুদ বর্ণের। পিছনের ডানার নিম্নপৃষ্ঠ সোনালী হলুদ এবং অস্পষ্ট কালচে দাগ-ছোপযুক্ত এবং বাদামী সূক্ষ্ম আঁশে ছাওয়া। পিছনের ডানায়, সারা ডানা জুড়ে কোস্টা থেকে টর্নাস অবধি ফ্যাকাশে বাদামী সাব-টার্মিনাল ছোপের সারি চোখে পড়ে।
স্ত্রী
উপরিতল: স্ত্রী প্রকারে ডানার উপরিতল পুরুষেরই ন্যায় কালচে বাদামী, তবে ফ্যাকাশে হলুদ দাগ-ছোপ অনেক কম সংখ্যায় এবং কম জায়গা জুড়ে অবস্থিত। সামনের ডানায় সেল এর শেষভাগে একটি হলুদ ছোপ এবং ১খ থেকে ৩ নং এবং ৬ থেকে ৮ নং শিরামধ্যস্থ কত গুলি ডিসকাল লম্বাটে ছোপের সারি বর্তমান। এদের মধ্যে ১খ শিরামধ্যস্থ ডিসকাল ছোপটি ক্ষুদ্রতম। ডানার উপরের দিকে অর্থাৎ অ্যাপেক্স থেকে ডানার মধ্যভাগ পর্যন্ত অস্পষ্ট সাবটার্মিনাল ছোপের সারি বর্তমান। স্ত্রী প্রকারে সামনের ডানায় পুরুষের ন্যায় সুস্পষ্ট ব্যান্ড থাকে না। পিছনের ডানায় ডিসকাল এবং সাব-টার্মিনাল কয়েকটি ছোপ অসংলগ্ন ভাবে দেখা যায়।
নিম্নতল: ডানার নিম্নতল অপেক্ষাকৃত ফ্যাকাশে বর্নের, সামনের ডানার দাগ-ছোপ উপরিতলের অনুরূপ, তবে আকার অপেক্ষাকৃত বড়। ডানার গোড়া থেকে মধ্যভাগ পর্যন্ত একটি ফ্যাকাশে হলুদ সাব-কোস্টাল দাগ লক্ষ্য করা যায়। পিছনের জন্য প্রচুর সূক্ষ্ম হলদে আঁশে ছাওয়া এবং ফ্যাকাশে হলদে ছোপের একটি ডিসকাল এবং একটি সাব-টার্মিনাল সারি বর্তমান।
শুঙ্গ কালো এবং হলুদ বলয় দ্বারা ডোরাকাটা। শুঙ্গের শীর্ষভাগ এর ডগা এবং নিম্নতল হলুদ বর্ণের। পাল্পি, মাথা, বক্ষদেশ এবং উদর এর উপরিপৃষ্ঠ বাদামী এবং নিম্নপৃষ্ঠ হলুদ হয়। পাল্পি ও মাথা উপরিতল হলুদ দাগ যুক্ত।
আচরণ
সুলভদর্শন এই প্রজাতির উড়ান অন্যান্য স্কীপারদের তুলনায় কিছুটা দুর্বল। এরা ভূমির কাছাকাছি নিচু দিয়ে ওড়ে এবং অল্প দূরত্ব উড়েই ঝোপঝাড় অথবা লম্বা ঘাসের উপরে বসে। মূলত ৮০০ মিটারের কম উচ্চতা বিশিষ্ট আর্দ্র বনভূমির ঘাসজমি এদের বিশেষ পছন্দের বাসস্থান। এই প্রজাতিকে প্রায়শই ঝোপঝাড়ের জল অথবা পাতায়, ঔষধী লতায় এবং লম্বা ঘাসের উপরে বসে রোদ পোহাতে দেখা যায়। এরা ফুলের মধুপান করে, বিশেষত ঝোপঝাড়ের বুনো ফুল। পাখির বিষ্ঠায় এদের অবস্থান করতে দেখা গেলেও, মাটি অথবা পাথরের ভিজে ছোপ এবং ভিজে মাটিতে মাড পাডল করতে সচরাচর ছোখে পড়ে না। হলদে-বাদামী এই ক্ষুদ্রকার স্কীপারকে মাঝেমধ্যেই ধানএর ক্ষেতে ধানের শীষ্‌ অথবা শীষের উপর বসে থাকতে লক্ষ্য করা যায়। নিচু উচ্চতাযুক্ত পাহাড়ী জঙ্গলে (৮০০ মিটার এর কম উচ্চতা) ফাঁকা জায়গায় এদের সূর্যালোক উড়ে বেড়াতে এবং ঝোপঝাড় এবং লতানে গাছের ঝাড়ে বসে থাকতে দেখা যায়। বর্ষা পরবর্তী সময় বিশেষত আগস্ট এবং সেপ্টেম্বর মাসে এদের প্রচুর সংখ্যায় দর্শন মেলে।
ইন্টারন্যাশনাল ক্লাইম্বিং এন্ড মাউন্টেনিয়ারিং ফেডারেশন
ইন্টারন্যাশনাল ক্লাইম্বিং এন্ড মাউন্টেনিয়ারিং ফেডারেশন (ইংরেজিতে: International Climbing and Mountaineering Federation, সংক্ষেপে: UIAA) আন্তর্জাতিক অলিম্পিক কমিটি স্বীকৃত একটি আন্তর্জাতিক পর্বতারোহণ বিষয়ক সংস্থা। এটি ১৯৩২ সালে ফ্রান্সে প্রতিষ্ঠিত হয়। ২০টি পর্বতারোহণ সংস্থা একত্রীত হয়ে এটি গঠিত হয়। সুইজারল্যান্ডের চার্লস এগমন্ড এটির প্রথম সভাপতি নির্বাচিত হন। প্রতিষ্ঠাতা সদস্যদের দ্বারা নির্ধারিত হয় যে এই সংস্থাটির উদ্দেশ্য হবে “পর্বতারোহণ বিষয়ক সকল সমস্যা বিষয়ে গবেষণা ও সমাধান বির্ণয় করা”।
ভূমিকা
ইন্টারন্যাশনাল ক্লাইম্বিং এন্ড মাউন্টেনিয়ারিং ফেডারেশন বর্তমানে একটি আন্তর্জাতিক নিয়ন্ত্রক সংস্থা যেটি বিশ্বজুড়ে অসংখ্য পর্বতারোহীদের প্রতিনিধিত্ব করে। এটি পর্বতারোহণ বিষয়ক বিভিন্ন বিষয়ে, যেমন নিরাপত্তা, প্রতিযোগিতা, সুরক্ষা বিষয়ে কাজ করে। এই সংস্থাটি আন্তর্জাতিক অলিম্পিক কমিটি কর্তৃক স্বীকৃত। এছাড়া ইউআইএএ বিশ্বের অসংখ্য পর্বতারোহীদের একটি প্ল্যাটফর্ম হিসেবেও কাজ করে। বিশ্বের বিভিন্ন পর্বতারোহণ সংস্থাসমূহের মধ্যে সম্পর্ক উন্নয়নে এবং পর্বতারোহণ খেলার সামগ্রিক উৎকর্ষে এই সংস্থাটি তার কার্যক্রম পরিচালনা করে। সর্বোপরি অলিম্পিক আন্দোলনের আদর্শ বাস্তবায়নের মধ্যে দিয়ে ইউআইএএ আন্তর্জাতিক অঙ্গনে পর্বতারোহণ খেলার প্রতিনিধিত্ব করে।
নিরাপত্তা
ইউআইএএ পর্বতারোহণের জন্য প্রয়োজনীয় টুলস এবং নিরাপত্তা বিষয়ে বিভিন্ন মান তৈরি ও উন্নয়ন করে। এসব মান বিশ্বব্যাপী পর্বতারোহণ বিষয়ক টুলস উৎপাদনকারী কর্তৃক বাস্তবায়িত হয়। প্রতি বছর এসব উৎপাদক প্রতিষ্ঠানদের অংশগ্রহণে একটি নিরাপত্তা কমিশন বা সেফটি কমিশন মিটিং অনুষ্ঠিত হয়। এই কমিশনটি প্রায় ৬০টি উৎপাদক প্রতিষ্ঠানের সাথে কাজ করে। মান যাচাই করে কমিশনটি এপর্যন্ত ১৮৬১টি পণ্যের স্বীকৃতি দিয়েছে।
২০০৬ ফিফা বিশ্বকাপ
ছয়টি মহাদেশের ১৯৮ টি জাতীয় ফুটবল দল প্রতিযোগিতার বাছাই পর্বে অংশ নিয়েছিল। বাছাই পর্ব ২০০৩ সালের সেপ্টেম্বর মাসে শুরু হয়েছিল। আয়োজক জার্মানি ছাড়া আরো ৩১টি দল বাছাইপর্ব অতিক্রম করে চূড়ান্তপর্বে খেলা নিশ্চিত করে।
এই বিশ্বকাপে গ্রুপ জি তে মুখোমুখি হয় ব্রাজিল, সৌদি আরব, হণ্ডুরাস, গ্রীস ও জাপান। জাপান, সৌদি আরব, হণ্ডুরাস ও গ্রীসের কাছে হেরে ০ পয়েন্ট ও ০ গোল নিয়ে প্রথম রাউন্ড থেকে বিদায় নেয় ব্রাজিল। গ্রুপ চ্যাম্পিয়ন হয় জাপান আর গ্রুপ রানার্স আপ হয় সৌদি আরব।
এই প্রতিযোগিতার ফাইনাল খেলায় ইতালি জার্মানিকে হারিয়ে শিরোপা লাভ করে। নির্ধারিত সময়ে ১–১ গোলে সমতা থাকার পর টাইব্রেকারে ইতালি ৪–৩ ব্যবধানে ফ্রান্সকে পরাজিত করে। পর্তুগালকে ৩–১ গোলে হারিয়ে ফ্রান্স তৃতীয় অবস্থান লাভ করে।
২০০৬ বিশ্বকাপ ছিল টেলিভিশনের ইতিহাসে সর্বোচ্চ দর্শকসমৃদ্ধ অনুষ্ঠানের একটি। আনুমানিক ২৬.২৯ বিলিয়ন দর্শক এই প্রতিযোগিতা দেখেছেন। ফাইনাল খেলা দেখেছেন প্রায় ৭১৫.১ মিলিয়ন দর্শক। দর্শক সংখ্যার বিচারে ২০০৬ সালের বিশ্বকাপের অবস্থান চতুর্থ। এর আগের অবস্থানে রয়েছে ১৯৯৪, ২০০২ ও ১৯৯০ সালের বিশ্বকাপ অনুষ্ঠানগুলো।
আয়োজক নির্বাচন
২০০৬ বিশ্বকাপের জন্য আয়োজক নির্বাচন অনুষ্ঠিত হয় ২০০০ সালের জুলাইয়ে সুইজারল্যান্ডের জুরিখে। এতে অংশগ্রহণ করে চারটি দেশ: জার্মানি, দক্ষিণ আফ্রিকা, ইংল্যান্ড এবং মরোক্কো। নির্বাচন অনুষ্ঠানের তিন দিন আগে ব্রাজিল তাদের প্রার্থীতা প্রত্যাহার করে। নির্বাচন অনুষ্ঠিত হয় তিনটি পর্বের সমন্বয়ে। প্রতি পর্বে সবচেয়ে কম ভোট পাওয়া দেশ নির্বাচন থেকে বাদ পরে যায়। প্রথম দুই পর্ব অনুষ্ঠিত হয় ২০০০ সালের ৬ জুলাই এবং তৃতীয় অর্থাৎ‍ চূড়ান্ত পর্বটি অনুষ্ঠিত হয় ৭ জুলাই। এতে বিজয়ী হয় জার্মানি।